Број: 02/4.01-27-011- 756/19

Датум: 16. април 2019. године

На основу члана 48. Пословника Народне скупштине Републике Српске ("Службени гласник Републике Српске", број 31/11 и 34/17), Радно тијелo Народне скупштине Републике Српске које врши надзор над прикупљањем и расподјелом средстава Фонда солидарности за дијагностику и лијечење обољења, стања и повреда дјеце у иностранству, подноси Скупштини сљедећи

***И З В Ј Е Ш Т А Ј***

***о Извјештају о раду и извршењу Финансијског плана - Буџета***

***Фонда солидарности за дијагностику и лијечење обољења,***

***стања и повреда дјеце у иностранству***

***за период 01.01. - 31.12.2018. године***

Радно тијелo Народне скупштине Републике Српске које врши надзор над прикупљањем и расподјелом средстава Фонда солидарности за дијагностику и лијечење обољења, стања и повреда дјеце у иностранству, одржало је 15. априла 2019. године сједницу, на којој је разматрао Извјештај о раду и извршењу Финансијског плана - Буџета Фонда солидарности за дијагностику и лијечење обољења, стања и повреда дјеце у иностранству за период 01.01. - 31.12.2018. године.

Сједници су присуствовали: Недељко Гламочак, предсједник Радног тијела, Александар Суботић замјеник предсједника Радног тијела, Гордана Тешановић, Љубиша Крунић, Драган Милошевић и Невенка Лубурић, чланови Радног тијела.

Одсутан је био: Милан Радовић.

Образложење Извјештаја поднијела је Јасминка Вучковић, директор Фонда солидарности за дијагностику и лијечење обољења, стања и повреда дјеце у иностранству.

Радно тијело је једногласно заузело став да се поменути Извјештај разматра на Четвртој редовној сједници Народне скупштине Републике Српске.

Радно тијелo Народне скупштине Републике Српске које врши надзор над прикупљањем и расподјелом средстава Фонда солидарности за дијагностику и лијечење обољења, стања и повреда дјеце у иностранству на одржаној сједници усвојило је сљедећи

**ЗАКЉУЧАК**

Радно тијелo Народне скупштине Републике Српске које врши надзор над прикупљањем и расподјелом средстава Фонда солидарности за дијагностику и лијечење обољења, стања и повреда дјеце у иностранству, сугерише Влади Републике Српске да обавеже Министарство унутрашњих послова Републике Српске, да приликом регистрације службених путничких возила буџетски корисници приложе уплатницу као доказ о измиреним обавезама, које су прописане чланом 6. став (1) тачка 2) Закона о Фонду солидарности за дијагностику и лијечење обољења, стања и повреда дјеце у иностранству, („Службени гласник Републике Српске“ број: 100/17).

За возила која су купљена од момента ступања на снагу Закона о Фонду солидарности за дијагностику и лијечење обољења, стања и повреда дјеце у иностранству, а за која нису уплаћени доприноси из горе поменутог члана Закона потребно је такође да приликом продужења регистрације приложе уплатницу као доказ о измиреним обавезама.

Разлог усвајања овог закључка је чињеница да досадашња пракса показује да се поменута одредба не примјењује, тј. не врши се уплата поменутог доприноса у корист Фонда солидарности.

На основу члана 48. став 1. Пословника Народне скупштине Републике Српске, за извјестиоца је одређен предсједник Радног тијела.

**ПРЕДСЈЕДНИК РАДНОГ ТИЈЕЛА**

***Недељко Гламочак с.р.***